***Projekts***

2024.gada \_\_\_.\_\_\_\_\_\_\_\_\_\_\_\_ Lēmums Nr.\_\_\_

 (prot. Nr.\_\_, \_\_\_\_.§)

**Par nekustamā īpašuma Enerģētiķu šķērsielā 7, Daugavpilī, nodošanu**

**bezatlīdzības lietošanā biedrībai “UZTICĪBAS FONDS”**

 Pamatojoties uz Pašvaldību likuma 10.panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1 punktu, trešo, trešo prim, piekto un sesto daļu, izskatot biedrības “UZTICĪBAS FONDS” 2024.gada 26.janvāra iesniegumu un 2024.gada 31.janvāra precizējumu iesniegumam (reģistrēti Daugavpils pašvaldības centrālajā pārvaldē 2024.gada 26.janvārī ar Nr.83/1.2.-6 un 2024.gada 1.februārī ar Nr.160/1.2.-6), ar lūgumu nodot bezatlīdzības lietošanā nekustamo īpašumu Enerģētiķu šķērsielā 7, Daugavpilī, uz pieciem gadiem ar mērķi – pārtikas paku izdalīšanai iedzīvotājiem un citām organizācijas vajadzībām,

 ņemot vērā Valsts ieņēmumu dienesta 2009.gada 19.oktobra lēmumu Nr.263 (2017.gada 16.februāra lēmums Nr.18982 - grozījumi 2009.gada 19.oktobra lēmumā Nr.263)*,* ar kuru biedrībai “UZTICĪBAS FONDS” ir piešķirts sabiedriskā labuma organizācijas statuss darbības jomā - labdarība, sabiedrības, it īpaši trūcīgo un sociāli mazaizsargāto personu grupu, sociālās labklājības celšana, Daugavpils valstspilsētas pašvaldības, turpmāk – Pašvaldība, domes Īpašuma un mājokļu komitejas 2024.gada \_\_.februāra atzinumu, Pašvaldības domes Finanšu komitejas 2024.gada \_\_.februāra atzinumu, Daugavpils valstspilsētas pašvaldības dome **nolemj:**

1. Nodot bezatlīdzības lietošanā sabiedriskā labuma organizācijai – biedrībai “UZTICĪBAS FONDS”, reģistrācijas Nr.40008082170, juridiskā adrese: Andreja Pumpura iela 70-1, Daugavpils, turpmāk – Biedrība, Pašvaldības nekustamo īpašumu ar kadastra Nr.0500 005 1729 – neapdzīvojamu ēku 189,1 m2 platībā Enerģētiķu šķērsielā 7, Daugavpilī (būves kadastra apzīmējums 0500 005 1729 001) un zemesgabalu 637 m2 platībā (kadastra apzīmējums 0500 005 1729), turpmāk – Īpašums.

2. Ēkas ar kadastra apzīmējumu 0500 005 1729 001 Enerģētiķu šķērsielā 7, Daugavpilī, bilances vērtība uz 2024.gada 29.februāri sastāda 1105,36 EUR (viens tūkstotis viens simts pieci eiro un 36 centi). Zemes gabala ar kadastra apzīmējumu 0500 005 1729 637 m2 platībā bilances vērtība uz 2024.gada 29.februāri sastāda 1652,00 EUR (viens tūkstotis seši simti piecdesmit divi eiro un 00 centi).

 3. Īpašums tiek nodots bezatlīdzības lietošanā līdz 2029.gada 28.februārim.

 4. Īpašuma bezatlīdzības lietošanas mērķis – Biedrības darbības nodrošināšana.

 5. Īpašums ir apmierinošā stāvoklī.

6. Biedrība ir tiesīga izmantot bezatlīdzības lietošanā nodoto Īpašumu tikai šī lēmuma 4.punktā paredzētajam mērķim, lietot Īpašumu tādējādi, lai nepasliktinātu tā stāvokli, kā arī, nodrošinātu Īpašuma uzturēšanu un segtu ar tā uzturēšanu saistītus izdevumus.

 7. Biedrībai ir pienākums nekavējoties nodot bezatlīdzības lietošanā nodoto Īpašumu Pašvaldībai, ja:

 7.1. tiek izbeigts līgums par Īpašuma nodošanu bezatlīdzības lietošanā pirms šī lēmuma 3.punkta noteiktā termiņa vai iestājies šis termiņš;

 7.2. Biedrībai ir anulēts sabiedriskā labuma organizācijas statuss;

 7.3. Īpašums tiek izmantots pretēji nodošanas bezatlīdzības lietošanā mērķim.

 8. Uzdot Daugavpils pašvaldības centrālās pārvaldes Īpašuma pārvaldīšana departamentam sagatavot līguma projektu par Īpašuma nodošanu bezatlīdzības lietošanā Biedrībai.

Daugavpils valstspilsētas pašvaldības domes priekšsēdētājs A.Elksniņš